Diari Oficial de la Generalitat Valenciana


Sumari del DOGV 3823, del 28-08-2000 (2000/6888)

Informació pública de les bases per a la provisió d'una plaça de peó de la brigada d'obres vacant a la plantilla.
-----------------------------------------------------------------------------------------------------------------

### Dades del document

Número de DOGV
:   3823

Data del DOGV
:   28-08-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/6888


Data del document
:   02-08-2000

Organisme emissor
:   Ajuntament de Banyeres de Mariola

Tipus de document
:   Convocatòria

Descriptors 

:   * Banyeres de Mariola
    * administració local
    * peó
    * concurs administratiu

Informació pública de les bases per a la provisió d'una plaça de peó de la brigada d'obres vacant a la plantilla. [2000/Q6888]
  
La Comissió de Govern, en la sessió del dia 28 de juliol de 2000, va acordar convocar, mitjançant concurs oposició, el procés selectiu per a cobrir una plaça de peó de la brigada d'obres, vacant a la plantilla de personal laboral d'aquest ajuntament, inclosa a l'oferta d'ocupació pública corresponent a l'any 2000, i que va ser aprovada per la Comissió de Govern el dia 24 de gener de 2000. La convocatòria es regirà per les bases següents:
  
Bases per a la provisió d'una plaça de peó de la brigada d'obres vacant a la plantilla de l'Ajuntament de Banyeres de Mariola
  
Primera. Objecte de la convocatòria
  
1. És objecte d'aquestes bases regular el procés selectiu per a cobrir una plaça vacant de peó de la brigada d'obres, de naturalesa laboral. Aquesta plaça està inclosa en l'oferta d'ocupació pública de l'any 2000 i dotada pressupostàriament. La jornada laboral establida serà de 40 hores.
  
2. La plaça convocada es proveirà pel sistema de concurs oposició.
  
Segona. Publicitat d'aquesta convocatòria i bases
  
La convocatòria s'anunciarà en el Butlletí Oficial de la Província d'Alacant i en el Diari Oficial de la Generalitat Valenciana, i es farà pública al tauler d'edictes de la corporació. Un extracte d'aquesta s'inserirà en el Boletín Oficial del Estado.
  
Els anuncis successius que facen referència a la convocatòria es publicaran al tauler d'edictes de l'ajuntament i, si escau, en el Butlletí Oficial de la Província d'Alacant.
  
No caldrà efectuar notificacions o avisos individuals als opositors sobre el desenvolupament de les proves.
  
Tercera. Requisits dels aspirants
  
Per a ser admés a la realització de les proves selectives, els aspirants hauran de complir els requisits següents, referits al dia en què finalitze l'admissió de sol·licituds:
  
a) Ser espanyol o tenir la nacionalitat de qualsevol dels altres estats membres de la Unió Europea.
  
b) Tenir complits 18 anys i no excedir d'aquella edat en què manquen menys de 10 anys per a la jubilació forçosa per l'edat determinada per la legislació bàsica en matèria de funció pública.
  
c) Estar en possessió del títol de certificat d'escolaritat o qualsevol altre títol equivalent o tenir complides les condicions per a obtenir-lo en la data que finalitze el termini de presentació d'instàncies. L'equivalència haurà de ser reconeguda com a tal per l'administració competent en cada cas concret i acreditada com cal en aquest sentit pels aspirants.
  
d) No patir malalties, ni estar afectats per limitació física o psíquica incompatible amb l'exercici de les funcions o que les impossibilite.
  
e) No haver sigut separat, mitjançant expedient disciplinari, del servei de cap administració pública.
  
f) No trobar-se inhabilitat per a l'exercici de funcions públiques.
  
g) No trobar-se incurs en causes d'incapacitat o incompatibilitat.
  
h) Posseir el permís de conduir vehicles B.
  
Quarta. Sol·licituds
  
Les instàncies per a prendre part en aquesta convocatòria s'adreçaran a l'alcalde president d'aquest ajuntament, d'acord amb el model que figura a l'annex II. Les instàncies es presentaran al Registre General o en la forma que determina l'article 38 de la Llei 30/1992, de Règim Jurídic de les Administracions Públiques i del Procediment Administratiu Comú, durant el termini de 20 dies hàbils, des de l'endemà de la publicació de l'extracte d'aquesta convocatòria en el Boletín Oficial del Estado.
  
A les instàncies per a prendre part en aquesta convocatòria, els aspirants hauran de fer palés que compleixen tots i cada un dels requisits exigits en aquestes bases en la data en què finalitze el termini de presentació d'instàncies i que es comprometen a prestar el preceptiu jurament o promesa que determina el Reial Decret 707/1979, de 5 d'abril, i l'article 31.c del Decret Legislatiu de 20 de març de 1991, pel qual s'aprova el Text Refós de la Llei de la Funció Pública Valenciana.
  
1. Drets d'examen.
  
Les instàncies en què se sol·licita prendre part en les proves selectives aniran acompanyades del justificant d'haver ingressat a la Tresoreria Municipal la quantitat de 2.000 pessetes en concepte de drets d'examen, i també una fotocòpia compulsada del document nacional d'identitat. L'impagament dels drets d'examen donarà lloc a l'exclusió de l'aspirant, en la resolució per la qual s'aprova la llista d'aspirants admesos i exclosos.
  
2. Justificació de mèrits.
  
A la instància, les persones interessades faran constar els mèrits que compleixen, per a poder puntuar a la fase de concurs, i hi adjuntaran certificats o justificants (originals o fotocòpies compulsades) acreditatius d'aquests, els quals hauran d'estar contrets i justificats a l'ajuntament en la data en què expire el termini de prestació d'instàncies. No obstant el que s'ha dit anteriorment, en qualsevol moment del procediment selectiu podrà demanar formalment de les persones interessades la documentació addicional o els aclariments que calga per a la comprovació dels mèrits al·legats i la realització d'una valoració correcta.
  
Cinquena. Admissió d'aspirants
  
1. Una vegada finalitzat el termini de presentació d'instàncies, l'alcalde president dictarà una resolució en el termini màxim d'un mes, en què declararà aprovada la llista provisional d'admesos i exclosos, que es farà pública en el Butlletí Oficial de la Província d'Alacant i al tauler d'edictes de la corporació, i es concedirà un termini de 10 dies hàbils per a reclamacions.
  
Aquestes reclamacions, si n'hi ha, s'acceptaran o es rebutjaran en la resolució mitjançant la qual s'aprova la llista definitiva i aquesta resolució es farà pública, així mateix, als llocs indicats anteriorment.
  
2. El que s'ha dit anteriorment s'entén sense perjudici del que s'estableix en l'article 71 de la Llei de Règim Jurídic de les Administracions Públiques i del Procediment Administratiu Comú, pel que fa a l'esmena de defectes.
  
Sisena. Tribunal qualificador
  
Composició:
  
President: l'alcalde o membre de la corporació en qui delegue.
  
Secretari: el de l'ajuntament, o funcionari en qui delegue.
  
Vocals:
  
- Un representant de la Generalitat Valenciana designat per l'organisme competent.
  
- Un representant del professorat oficial, designat per l'Institut Valencià d'Administració Pública.
  
- Un representant del personal laboral de l'ajuntament designat pel delegat del personal laboral.
  
- Un representant de cada grup polític.
  
El tribunal podrà incorporar assessors tècnics per a la valoració de les proves.
  
La designació dels membres del tribunal inclourà la dels respectius suplents i es farà pública en el Butlletí Oficial de la Província d'Alacant i al tauler d'edictes de l'ajuntament, juntament amb la llista definitiva d'aspirants admesos i exclosos.
  
Abstenció i recusació:
  
Les persones proposades o designades per a actuar com a membres del tribunal hauran d'abstenir-se de formar part d'aquest quan concórreguen les circumstàncies establides en l'article 28 de la Llei 30/1992, de 26 de novembre; s'abstindran d'intervenir i comunicaran aquesta circumstància a l'Alcaldia Presidència.
  
Els aspirants podran recusar-los en la forma establida en l'article 29 de la llei esmentada.
  
Constitució i actuació:
  
1. Tots els membres del tribunal tindran veu i vot, tret del secretari que no tindrà vot. El tribunal no podrà constituir-se ni actuar sense l'assistència de més de la meitat dels membres, titulars o suplents, indistintament. Així mateix, estarà facultat per a resoldre les qüestions que puguen suscitar-se durant la realització de les proves per a adoptar els acords necessaris que en garantisquen l'ordre en tot allò no establit en aquestes bases i per a l'adequada interpretació d'aquestes.
  
Si una vegada constituït el tribunal i iniciada la sessió s'absenta el president, aquest designarà, entre els vocals concurrents, el qui el substituirà durant la seua absència.
  
Si, una vegada iniciades les proves de l'oposició o les qualificacions dels mèrits del concurs, els membres dels tribunals qualificadors cessen en els càrrecs en virtut dels quals van ser nomenats per a constituir part d'aquests tribunals, continuaran exercint-ne les funcions salvant la incompatibilitat legal a aquest efecte, fins que acabe totalment el procediment selectiu que es tracte. Si, per qualsevol motiu i amb independència de les responsabilitats en què incórreguen, no poguera o no volguera continuar una quantitat de membres del tribunal de manera que impedira la continuació reglamentària del procediment selectiu, per manca dels titulars o suplents necessaris, es consideraran vàlides les actuacions anteriors i, amb els tràmits reglamentaris previs corresponents, es procedirà a la designació dels substituts dels qui hagen cessat i, posteriorment, es realitzaran les actuacions que hi manquen fins a l'acabament del procediment selectiu a què es fa referència, salvant la incompatibilitat legal a aquest efecte.
  
2. De cada sessió, el secretari estendrà una acta on es faran constar les qualificacions dels exercicis, l'avaluació individualitzada dels mèrits de cada aspirant, en cas de concurs, i també les incidències i les votacions que produïsquen.
  
3. Els membres del tribunal tindran dret a indemnitzacions per l'assistència efectiva a les sessions que tinguen lloc, d'acord amb el que s'estableix en el Reial Decret 236/1988, de 4 de març, i romandrà classificat a l'efecte en la categoria cinquena, tant els membres que assistisquen com els assessors i col·laboradors.
  
Setena. Començament i desenvolupament de les proves
  
1. Juntament amb la llista definitiva d'aspirants admesos i exclosos, es publicarà en el Butlletí Oficial de la Província d'Alacant, amb una antelació mínima de 15 dies, la resolució de l'alcalde president, que indicarà el lloc, l'hora i la data de començament del primer exercici.
  
2. El començament dels altres exercicis s'anunciarà únicament al tauler d'edictes de l'ajuntament i al local on s'haja realitzat la prova precedent, amb una antelació mínima de 12 hores, si es tracta d'un mateix exercici, i de 24 hores si es tracta d'un de nou.
  
Des de l'acabament d'un exercici fins al començament del següent, haurà de transcórrer un termini mínim de 72 hores i màxim de 45 dies naturals.
  
3. El tribunal podrà requerir en qualsevol moment als aspirants que n'acrediten la identitat, a aquest fi hauran de concórrer a les proves amb un document oficial que permeta aquesta identificació.
  
4. Els aspirants seran convocats per a cada exercici en crida única. La no presentació a qualsevol dels exercicis en el moment de ser cridat, comporta automàticament que decau en els seus drets a participar en aquest exercici i en els successius, i per tant, quedarà exclòs del procés selectiu.
  
No obstant això, en els supòsits de casos fortuïts o força major que hagen impedit la presentació dels aspirants en el moment previst, sempre que estiga justificat com cal i així s'aprecie pel tribunal, es podrà examinar discrecionalment els aspirants que no van comparéixer quan se'ls va cridar, sempre que no haja finalitzat la prova corresponent, ni s'entrebanque el desenvolupament de la convocatòria, amb perjudici per a l'interés general o d'altri.
  
5. L'ordre d'actuació dels aspirants, en aquells exercicis que no permeten l'actuació simultània de tots ells, s'iniciarà alfabèticament pel primer de la lletra que resulte determinada al sorteig que es faça a aquest efecte.
  
Vuitena. Procediment de selecció
  
El procediment de selecció constarà de les fases següents:
  
I) Fase d'oposició:
  
Exercici primer: de caràcter obligatori i eliminatori. Consistirà en la realització d'un test de 25 preguntes sobre coneixements relacionats amb el programa que apareix a l'annex I, amb una durada mínima de 45 minuts. Les preguntes tindran tres respostes alternatives, de les quals només una serà correcta. Les respostes errònies restaran una tercera part del valor d'una correcta. Les respostes en blanc no sumaran ni restaran punts.
  
Aquest exercici es valorarà de 0 a 10 punts, i caldrà obtenir un mínim de 5 punts per a superar-lo.
  
Exercici segon: de caràcter obligatori i eliminatori. Consistirà a realitzar casos pràctics que determine el tribunal en el moment d'iniciar les proves, i amb referència als coneixements de les matèries i funcions pròpies de la plaça convocada.
  
Aquest exercici es valorarà de 0 a 10 punts, i caldrà obtenir un mínim de 5 de punts per a superar-lo.
  
La durada d'aquest exercici serà la que determine el tribunal.
  
Exercici tercer: de caràcter obligatori i no eliminatori. Consistirà en la valoració pel tribunal dels coneixements de valencià dels aspirants, relacionats amb les funcions pròpies del lloc convocat i d'acord amb la normativa sobre l'ús del valencià de la Generalitat Valenciana. El valor total de la prova serà de 2 punts i la durada la que determine el tribunal.
  
II) Fase de concurs:
  
La valoració dels mèrits s'ajustarà al barem següent:
  
a) Per serveis prestats, es valoraran per cada mes treballat:
  
- En ajuntaments i en la mateixa categoria i especialitat que la plaça oferida: 0,20 punts.
  
- En unes altres administracions públiques i en la mateixa categoria i especialitat que la plaça oferida: 0,10 punts.
  
- En ajuntaments i administracions públiques en distinta categoria i especialitat que la plaça oferida: 0,05 punts.
  
La puntuació màxima per serveis prestats serà de 4 punts.
  
b) Per cursos de formació i perfeccionament relacionats amb les funcions que cal exercir, homologats per l'Institut Valencià d'Administració Pública, es puntuaran segons l'escala següent:
  
- De 15 a 25 hores: 0,20 punts.
  
- De 26 a 50 hores: 0,50 punts.
  
- De 51 a 75 hores: 1 punt.
  
- De 76 a 100 hores: 1,50 punts.
  
- Més de 100 hores: 2 punts.
  
La puntuació màxima per cursos serà de 2 punts.
  
c) Per estar en possessió de titulació acadèmica superior a l'exigida per al lloc de treball, es puntuarà fins a un màxim de 4 punts, segons l'escala següent:
  
- Grup A: 4 punts.
  
- Grup B: 3 punts.
  
- Grup C: 2 punts.
  
- Grup D: 1 punt.
  
Es valorarà únicament el nivell més alt acreditat.
  
d) Altres mèrits, es valorarà fins a un màxim de 3 punts, atesos a aquests criteris:
  
- Cursos de formació i perfeccionament relacionats amb les funcions del lloc que cal exercir: entre 15 i 100 hores: 0,5 punts. Més de 100 hores: 1 punt.
  
- Serveis prestats en unes altres empreses privades de característiques iguals o semblants a les del lloc que cal exercir: 0,20 punts per mes treballat.
  
e) Per estar en possessió de l'autorització BTT (per a conduir vehicles d'emergència): 1 punt.
  
Novena. Qualificació de les proves selectives
  
La qualificació definitiva de cada aspirant, es determinarà per la suma de les puntuacions obtingudes en la fase d'oposició i de concurs.
  
Cas d'empats s'adjudicarà la plaça a l'opositor que haja obtingut una major puntuació en la fase d'oposició; cas de persistir l'empat, la plaça s'adjudicarà per sorteig.
  
Deu. Llista i proposta d'aprovats del tribunal
  
Una vegada finalitzades les proves selectives, el tribunal farà pública al lloc o llocs de realització del darrer exercici o en aquells altres que estime oportuns la llista d'aspirants aprovats, per ordre de puntuació final obtinguda, i aquests no podran superar el nombre de places convocades. D'acord amb aquesta llista, s'elevarà a l'òrgan competent, a més a més de l'acta de la darrera sessió, la proposta de contractació dels aspirants aprovats.
  
Onze. Presentació de documents
  
L'aspirant proposat pel tribunal, com a resultat d'haver superat les proves selectives, presentarà al Registre General de l'ajuntament, en el termini de 20 dies naturals, comptadors des de l'endemà de la notificació d'aprovats, els següents documents acreditatius en què conste que posseeix les condicions de capacitat i els requisits exigits en la base tercera:
  
a) Fotocòpia del document nacional d'identitat que presentarà la persona interessada en original per a compulsar-lo.
  
b) Còpia autenticada o fotocòpia (en aquest cas es presentarà amb l'original, per a compulsar-lo) del títol exigit o justificant d'haver pagat els drets per a l'expedició, sense perjudici de la presentació posterior.
  
c) Si s'escau, còpia autenticada o fotocòpia (en aquest cas es presentarà amb l'original, per a compulsar-lo) d'aquelles titulacions i els altres documents que s'exigisquen com a requisits per a poder concórrer a aquesta plaça, o justificant d'haver pagat els drets per a l'expedició, sense perjudici de la presentació posterior.
  
d) Declaració prestada sota jurament o promesa de no haver sigut expulsat o separat mitjançant expedient disciplinari, del servei de cap de les administracions públiques, ni inhabilitat per a l'exercici de funcions públiques, així com de no trobar-se incapacitat ni en situació d'incompatibilitat per a ocupar la plaça que es tracte.
  
e) Certificat expedit pel Ministeri de Justícia en què s'acredite que no es troba complint la pena d'inhabilitació.
  
f) A més a més haurà de presentar un certificat mèdic de no patir malaltia o limitació física o psíquica que impedisca, impossibilite o siga incompatible amb l'exercici de les funcions, expedit per la Direcció Territorial de Sanitat.
  
Si l'aspirant tinguera la condició de funcionari públic, no necessitarà acreditar documentalment aquells requisits i condicions ja demostrats per a obtenir el nomenament anterior, i haurà de presentar un certificat de l'organisme de què depenga i acreditar la seua condició i totes aquelles circumstàncies que consten al seu full de serveis.
  
Els aspirants d'uns altres països comunitaris aportaran a més a més els requisits a què fa referència la Llei 17/1993, de 23 de desembre, sobre l'accés a determinats sectors de la funció pública dels nacionals dels altres estats membres de la Comunitat Europea.
  
Els qui, dins del termini indicat i tret de casos de força major, no presenten la seua documentació o no complisquen els requisits exigits, no podran ser contractats, i romandran anul·lades totes les seues actuacions, sense perjudici de la responsabilitat en què hagen pogut incórrer, per haver comés falsedat en la instància presentada per a prendre part en la convocatòria.
  
En aquest cas, la proposta es considerarà feta a favor del següent aspirant en ordre decreixent de puntuacions, sempre que haja superat la totalitat de les proves.
  
Dotze. Contractació, presa de possessió i prestació de jurament o promesa
  
1. Una vegada presentada la documentació per la persona interessada i considerada conforme y suficient per l'òrgan municipal competent, aquest efectuarà la contractació de caràcter indefinit.
  
2. La corresponent contractació serà notificada a la persona interessada, la qual haurà de prendre possessió en el termini de 30 dies hàbils, des de la notificació.
  
Els qui, sense causa justificada, no inicien la prestació de serveis dins del termini assenyalat, perdran tots els drets derivats de la superació de les proves selectives i de la subsegüent contractació, i llavors l'Alcaldia podrà nomenar els qui hagen superat totes les proves i caberen en el nombre de places convocades, amb la presentació prèvia de la documentació preceptiva, i llavors es considerarà feta la proposta de contractació pel tribunal qualificador en favor d'aquests.
  
3. A l'acte de presa de possessió, la persona contractada haurà de prestar jurament o promesa de conformitat amb la fórmula establida en l'article 31.c del Decret Llei de 20 de març de 1991, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana i en el Reial Decret 707/1979, de 5 d'abril.
  
Tretze. Incidències
  
El tribunal està facultat per a resoldre els dubtes que es presenten i prendre els acords necessaris per al bon ordre de l'oposició en tot allò que no estiga establit en aquestes bases.
  
Catorze. Incompatibilitats
  
L'aspirant proposat romandrà subjecte, si escau, al compliment de les prescripcions contingudes en la Llei 53/1984, de 26 de desembre, sobre incompatibilitats en el sector públic i la resta de normativa que li siga d'aplicació.
  
Quinze. Impugnació i revocació de la convocatòria
  
1. Contra aquestes bases, que exhaureixen la via administrativa, s'hi podrà interposar, davant la Sala Contenciosa del Tribunal Superior de Justícia de la Comunitat Valenciana, el recurs contenciós administratiu, regulat en el Llei de la Jurisdicció Contenciosa Administrativa, en el termini de dos mesos, comptadors des de l'endemà de la notificació, o qualsevol altre recurs que estimen pertinent.
  
2. En qualsevol moment, sempre abans de la presentació de les sol·licituds pels aspirants, l'alcalde podrà modificar o deixar sense efecte la convocatòria mitjançant l'adopció de l'acord corresponent que es publicarà en el Butlletí Oficial de la Província d'Alacant i en el Diari Oficial de la Generalitat Valenciana.
  
ANNEX I
  
Temari
  
Tema 1. La Constitució espanyola de 1978. Estructura i principis fonamentals, drets i deures. Principis rectors de la política econòmica i social.
  
Tema 2. La corona. Les Corts Generals. El poder judicial. El poder executiu.
  
Tema 3. Organització de l'administració de l'estat. Organització central i organització perifèrica. L'Estatut d'Autonomia de la Comunitat Valenciana. L'administració de la Generalitat Valenciana.
  
Tema 4. El procediment administratiu: concepte. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Els subjectes. Fases de procediment administratiu. Notificacions i comunicacions. Els recursos administratius: concepte i classes.
  
Tema 5. El municipi. El terme municipal. La població. L'empadronament. Altres entitats locals.
  
Tema 6. Òrgans de govern del municipi. L'alcalde. Els tinents d'alcalde. Els regidors. El ple de l'ajuntament. La comissió de govern.
  
Tema 7. Règim de funcionament dels òrgans de govern del municipi: sessions. Informació i participació ciutadana.
  
Tema 8. Obligacions i competències dels ajuntaments. Les ordenances municipals: concepte i classes. Els bans de l'alcaldia. Principals infraccions a bans i ordenances. Potestat sancionadora. Procediment sancionador.
  
Tema 9. Introducció a la comunicació. La comunicació humana: el llenguatge com a mitjà de comunicació. Diferència entre informació i comunicació. Tipus de comunicació: oral, telefònica. Atenció al públic: acollida i informació a l'administrat. Els serveis d'informació administrativa.
  
Tema 10. Història, cultura, geografia i economia de Banyeres de Mariola.
  
ANNEX II
  
Model d'instància
  
(Nom i cognoms) ..., de ... anys, d'estat ..., natural d ... (...), amb domicili a ... (...), carrer o plaça ..., número ..., amb el número de telèfon ..., i document nacional d'identitat número ...
  
EXPOSA: Que assabentat o assabentada de la convocatòria per a cobrir una plaça de peó de la brigada d'obres, vacant a la plantilla del personal laboral de l'Ajuntament de Banyeres de Mariola, i que compleix els requisits de: a) ser espanyol o d'un estat membre de la Unió Europea; b) tenir complits 18 anys sense excedir de l'edat de 55; c) estar en possessió del títol de certificat d'escolaritat o equivalent, o complides les condicions per a obtenir-lo en la data en què finalitze el termini de presentació d'instàncies; d) no patir malaltia o defecte físic que impedisca l'exercici de les funcions corresponents; e) no haver sigut separat, mitjançant expedient disciplinari, del servei de cap administració pública; f) no trobar-se inhabilitat per a l'exercici de les funcions públiques; g) no trobar-se incurs en causes d'incapacitat o incompatibilitat; h) posseir el permís de conduir vehicles B; i que es compromet a prestar jurament o promesa establit en el Reial Decret 707/1979, de 5 d'abril.
  
SOL·LICITA: Ser admés o admesa a les proves selectives a què fa referència aquesta instància. Així mateix, declara que hi són certes les dades consignades, i que compleix els requisits exigits, i que es compromet a provar documentalment totes les dates que figuren a la sol·licitud.
  
(Lloc, data i firma)
  
ALCALDIA PRESIDÈNCIA DE L'AJUNTAMENT DE BANYERES DE MARIOLA